smcproject/ml-wiki-sentences huggingface dataset:
ഡിസംബർ 17: പോലീസ് കുറ്റവാളികളെ തിരിച്ചറിയുന്നു.
ഡിസംബർ 18: ഇന്ത്യയിൽ ഒട്ടാകെ പ്രതിഷേധം.
കുറ്റവാളികൾക്ക് വധശിക്ഷ നൽകണമെന്ന് പ്രതിപക്ഷനേതാവ്.
കുറ്റവാളികളായ നാലു പേരെ പോലീസ് അറസ്റ്റു ചെയ്യുന്നു.
ഡിസംബർ 19: പെൺകുട്ടിയുടെ നില ഗുരുതരം.
തന്നെ രക്ഷിക്കാനാവുമോ എന്ന് ഡോക്ടർമാരുടെ സംഘത്തോട് പെൺകുട്ടി എഴുതിചോദിച്ചു.
ഡിസംബർ 20: ഡെൽഹി മുഖ്യമന്ത്രിയുടെ വസതിക്കുമുന്നിലും പ്രതിഷേധം.
ഡിസംബർ 21: പെൺകുട്ടിയുടെ ആരോഗ്യനിലയിൽ നേരിയ പുരോഗതി.
കുറ്റവാളികളിൽ ഒരാളെ പെൺകുട്ടിയുടെ സുഹൃത്ത് തിരിച്ചറിഞ്ഞു.
ഡിസംബർ 22: രാജ്യവ്യാപകമായി പ്രതിഷേധം.
ഇന്ത്യാഗേറ്റിലും, റെയ്സിന കുന്നിലും പ്രതിഷേധ ജ്വാലകൾ.
ഡിസംബർ 23: പ്രതിഷേധം അക്രമാസക്തമാകുന്നു.
പെൺകുട്ടിയുടെ ആരോഗ്യനില വീണ്ടും തകരാറിൽ.
ഡിസംബർ 24: പ്രധാനമന്ത്രി രാഷ്ട്രത്തെ അഭിസംബോധന ചെയ്യുന്നു.
ശാന്തരായിരിക്കാൻ അപേക്ഷിക്കുന്നു.
ഡിസംബർ 25: പെൺകുട്ടിയുടെ ആരോഗ്യനിലയിൽ നേരിയ പുരോഗതി.
പിന്നീട് രാത്രിയോടെ വീണ്ടും വഷളാകുന്നു.
ഡിസംബർ 26: എയർ ആംബുലൻസിൽ പെൺകുട്ടിയെ സിംഗപ്പൂരിലെ മൗണ്ട് എലിസബത്ത് ആശുപത്രിയിലേക്കു കൊണ്ടുപോകുന്നു.
ഡിസംബർ 27: പെൺകുട്ടി അത്യാസന്നനിലയിൽ.
ഡെൽഹി പ്രതിരോധ കോട്ട.
ഡിസംബർ 28: പെൺകുട്ടിയുടെ അവയവങ്ങളിൽ അണുബാധയെന്ന് മെഡിക്കൽ ബുള്ളറ്റിൻ.
സിംഗപ്പൂരിലേക്കു കൊണ്ടു വരുന്നതിനു മുമ്പ് മൂന്നു തവണ ഹൃദയാഘാതം ഉണ്ടായെന്ന് ഡോക്ടർമാരുടെ റിപ്പോർട്ട്.
ഡിസംബർ 29: ഇന്ത്യൻ സമയം രാത്രി രണ്ടേകാലിന് പെൺകുട്ടി മരണത്തിനു കീഴടങ്ങി.
ഡിസംബർ 29: ഡെൽഹിയിൽ മഹാവീർ എൻക്ലേവ്‌സിനു (സെക്ടർ 24) സമീപത്തുള്ള  ശ്മശാനത്തിൽ  ശവസംസ്കാരം.
ഡിസംബർ 29: പ്രതികൾക്കെതിരെ കൊലക്കുറ്റത്തിന് കേസെടുത്തു ജനുവരി 03: സാകേത് കോടതിയിൽ പോലീസ് കുറ്റപത്രം സമർപ്പിച്ചു.
മാർച്ച് 10:കേസിലെ കുറ്റവാളിയായ രാംസിംഗ് ജയിലിനുള്ളിൽ തൂങ്ങിമരിച്ചു .
ഓഗസ്റ്റ്‌ 30: പ്രായപൂർത്തിയാകാത്ത പ്രതിക്ക് മൂന്നുവർഷം തടവ്.
(സംഭവത്തിലെ ഏറ്റവും ക്രൂരനായ വ്യക്‌തിത്വമായി വിശേഷിപ്പിക്കപ്പെട്ട 17 കാരന്റെ വിചാരണ നടന്നത്‌ ജുവനൈൽ ജസ്‌റ്റീസ്‌ ബോർഡിന്‌ മുമ്പാകെയാണ്‌).
സെപ്റ്റംബർ 13 : കുറ്റവാളികളെന്ന കണ്ടെത്തലോടെ നാലു പ്രതികളെ സാകേതിലെ കോടതി മരണം വരെ തൂക്കിലിടാൻ വിധിച്ചു.
മാർച്ച് 20, 2020 : കൂട്ടബലാത്സംഗവും കൊലപാതകവും നടത്തിയതിനു പിടിക്കപ്പട്ട 6 പേരിൽ ശിക്ഷിക്കപ്പെട്ട നാലുപേരും മാർച്ച് 20 ന് വെള്ളിയാഴ്ച പുലർച്ചെ ഡെൽഹിയിലെ തിഹാർ ജയിലിൽ തൂക്കിലേറ്റപ്പെട്ടു.
മുള്ളൂർക്കര ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Mullurkkara_Gramapanchayat
തൃശ്ശൂർ ജില്ലയിലെ തലപ്പിളളി താലൂക്കിൽ വടക്കാഞ്ചേരി ബ്ലോക്കിലാണ് 44.28 ചതുരശ്രകിലോമീറ്റർ വിസ്തീർണ്ണമുള്ള മുള്ളൂർക്കര ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - പാഞ്ഞാൾ പഞ്ചായത്ത് പടിഞ്ഞാറ് - വരവൂർ പഞ്ചായത്തും വടക്കാഞ്ചേരി നഗരസഭയും വടക്ക് -  വള്ളത്തോൾ നഗർ പഞ്ചായത്ത് തെക്ക്‌ - തെക്കുംകര പഞ്ചായത്ത് വാർഡുകൾ കാഞ്ഞിരശ്ശേരി ഇരുന്നിലംകോട് എസ്.എൻനഗർ അമ്പലംകുന്ന് ആറ്റൂർ മനപ്പടി അമ്പലനട പാറപ്പുറം കമ്പനിപ്പടി വളവ്-കാരക്കാട് വളവ്-കൊല്ലംമാക്ക്‌ വണ്ടിപ്പറമ്പ് മുള്ളൂർക്കര വാഴക്കോട് കണ്ണംപാറ ആരാധനാലയങ്ങൾ
ഇരുനിലംകോട് ക്ഷേത്രം, മുള്ളൂര്ക്കര തിരുവാണിക്കാവ്, St anthony church ഒട്ടനേകം ആരാധനാലയങ്ങൾ ഇവിടെ ഉണ്ട് സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് വടക്കാഞ്ചേരി വിസ്തീര്ണ്ണം 44.28  ചതുരശ്ര കിലോമീറ്റർ ജനസംഖ്യ 15,987 പുരുഷന്മാർ 7628 സ്ത്രീകൾ 8359 ജനസാന്ദ്രത 361 സ്ത്രീ : പുരുഷ അനുപാതം 1095 സാക്ഷരത 85.24% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/mullurkarapanchayat Archived 2020-08-11 at the Wayback Machine .
ഹാറൂൺ അൽ റഷീദ്
അബ്ബാസി ഖിലാഫത്തിലെ അഞ്ചാമത്തെ ഭരണാധികാരിയായിരുന്നു ഹാറൂൺ അൽ റഷീദ് ( അറബി : هَارُون الرَشِيد ‬ ) .
ജനനം 763-ലാണെന്നും 766-ലാണെന്നും വ്യത്യസ്തമായ റിപ്പോർട്ടുകൾ കാണപ്പെടുന്നുണ്ട്.
പേരിനൊപ്പമുള്ള അൽ റഷീദ് എന്ന വിശേഷണം സച്ചരിതൻ എന്ന അർത്ഥത്തിലാണ് പ്രയോഗിക്കപ്പെടുന്നത്.
786 മുതൽ 809 വരെയുള്ള കാലഘട്ടത്തിലാണ് ഹാറൂൺ അൽ റഷീദ് അധികാരത്തിലുണ്ടായിരുന്നത്.
ഇസ്‌ലാമിക സുവർണ്ണയുഗത്തിന്റെ തുടക്കമായി ഇദ്ദേഹത്തിന്റെ ഭരണകാലം കണക്കാക്കപ്പെടുന്നു.
മൂന്നാം അബ്ബാസി ഖലീഫയായിരുന്ന അൽ മഹ്ദിയുടെയും ഭാര്യ അൽ ഖൈസുറാന്റെയും മകനായി ഇന്നത്തെ ഇറാനിലെ ടെഹ്റാനിനടുത്താണ് ഹാറൂൺ അൽ റഷീദിന്റെ ജനനം.
ഖുർആൻ, ഹദീഥ്, ചരിത്രം, ഭൂമിശാസ്ത്രം, സംഗീതം, കവിത, സാമ്പത്തിക ശാസ്ത്രം തുടങ്ങി വിവിധങ്ങളായ പഠനത്തോടൊപ്പം ആയുധകലകളും അഭ്യസിച്ചുകൊണ്ടാണ് ഹാറൂൺ വളർന്നു വന്നത്.
അധികാരമേൽക്കുന്നതിന് മുൻപായി 780-ലും 782-ലും പരമ്പരാഗത എതിരാളികളായ കിഴക്കൻ റോമൻ സാമ്രാജ്യത്തിനെതിരെ സൈനിക നീക്കങ്ങൾക്ക് ഹാറൂൺ അൽ റഷീദ് നേതൃത്വം നൽകിയിരുന്നു.
രണ്ടാമത്തെ സൈനിക നീക്കത്തിൽ വൻ വിജയം നേടിയ സൈന്യം കോൺസ്റ്റാന്റിനോപ്പിളിന്റെ ഏഷ്യൻ ഭാഗങ്ങൾ വരെ മുന്നേറ്റം നടത്തി.
മുസ്‌ലിം ചരിത്രകാരനായ അൽ ത്വബരിയുടെ റിപ്പോർട്ട് പ്രകാരം ബൈസാന്റിയൻ സൈന്യത്തിന് പതിനായിരക്കണക്കിന് ആൾനാശം സംഭവിച്ചു.
പിടിച്ചടക്കിയ സമ്പത്ത് കൊണ്ടുപോകാനായി 20000 കഴുതകളെ ഹാറൂൺ അൽ റഷീദ് ഉപയോഗിച്ചു.
അതെല്ലാം അബ്ബാസിയാ സാമ്രാജ്യത്തിലെത്തിയതോടെ ആയുധങ്ങളുടെയും കുതിരകളുടെയും വില കുത്തനെ ഇടിഞ്ഞു എന്നും അൽ ത്വബരി പറയുന്നുണ്ട് .
ഈ സൈനിക വിജയങ്ങളോടെയാണ് അൽ റഷീദ് എന്ന വിശേഷണം ഹാറൂണിന് ലഭിക്കുന്നത്.
തുടർന്ന് കിരീടാവകാശിയായി നിയമിക്കപ്പെടുകയും സിറിയ മുതൽ അസർബൈജാൻ വരെയുള്ള പടിഞ്ഞാറൻ മേഖലയുടെ ഉത്തരവാദിത്തം ലഭിക്കുകയും ചെയ്തു.
അധികാരത്തിൽ അബ്ബാസി ഖിലാഫത്തിന്റെയും പ്രവിശ്യകളുടെയും ഭൂപടം 788-ൽ
786 -ൽ തന്റെ ഇരുപതാം വയസ്സിലാണ് ഹാറൂൺ അൽ റഷീദ് അധികാരമേറ്റത് .
മക്കളായ അൽ-മാമുനും അൽ-അമീനും ഹാറൂൺ റഷീദ് അധികാരമേറ്റ അതേ ദിവസമാണ് ജനിച്ചത്.
കഴിവുള്ള മന്ത്രിമാരെ നിശ്ചയിച്ചുകൊണ്ട് ഭരണകൂടത്തെ പരിഷ്കരിച്ചുകൊണ്ടാണ് അദ്ദേഹം ഭരണം തുടങ്ങിയത് .
ജനങ്ങളിൽ നിന്ന് അനുസരണ പ്രതിജ്ഞ നേറ്റിയ അദ്ദേഹം ജനങ്ങളുടെ ജീവിതനിലവാരം മെച്ചപ്പെടുത്തി .
സംഭാജി ഭോസ്ലെ ഇംഗ്ലീഷ് വിലാസം https://ml.wikipedia.org/wiki/Sambhaji
സാംബാജി (ജീവിതകാലം: 14 മേയ് 1657 - 11 മാർച്ച് 1689).
മറാഠാ സാമ്രാജ്യത്തിന്റെ രണ്ടാമത്തെ ഭരണാധികാരിയായിരുന്നു മറാഠാ സാമ്രാജ്യത്തിന്റെ സ്ഥാപകനായിരുന്ന ഛത്രപതി ശിവാജിയുടേയും അദ്ദേഹത്തിന്റെ ആദ്യ പത്നി സായ്ബായിയുടേയും മൂത്തപുത്രനായിരുന്നു അദ്ദേഹം.
തന്റെ പിതാവിന്റെ മരണശേഷം സിംഹാസനത്തിന്റെ പിൻഗാമിയായ അദ്ദേഹം ഒമ്പത് വർഷക്കാലം ഭരണം നടത്തിയിരുന്നു.
മറാഠാ സാമ്രാജ്യവും മുഗൾ സാമ്രാജ്യം , അതുപോലെ അയൽ ശക്തികളായ സിദ്ധികൾ, മൈസൂർ രാജവംശം, ഗോവയിലെ പോർട്ടുഗീസുകാർ തുടങ്ങിയരുമായി തുടർന്നുകൊണ്ടിരുന്ന യുദ്ധം വലിയതോതിൽ രൂപപ്പെട്ടത് സാംബാജിയുടെ ഭരണകാലത്തായിരുന്നു.
1689 ൽ മുഗൾ സാമ്രാജ്യം അദ്ദേഹത്തെ പടികൂടുകയും പീഠിപ്പിച്ച് വധിക്കുകയുമുണ്ടായി.
അദ്ദേഹത്തിന്റെ സഹോദരൻ രാജാറാം ഒന്നാമൻ മറാഠാ സാമ്രാജ്യത്തിന്റെ പിൻഗാമിയായി അവരോധിതനായി.
ശിവജിയുടെ ആദ്യഭാര്യയായിരുന്ന സായ്ബായിയുടെ പുത്രനായി പുരന്ദർ കോട്ടയിലാണ് സാംബാജി ജനിച്ചത്.
മാതാവ് അദ്ദേഹത്തിനു രണ്ട് വയസ്സുള്ളപ്പോൾ മരണമടഞ്ഞു.
പിതാവിന്റെ അമ്മയായിരുന്ന ജിജാബായി അദ്ദേഹത്തെ വളർത്തി.
ഒൻപതാം വയസ്സിൽ, 1665 ജൂൺ 11-ന് മുഗളരുമായി ശിവജി ഒപ്പുവെച്ചതായ പുരന്ദർ ഉടമ്പടി ഉറപ്പുവരുത്തുന്നതിനായി രാഷ്ട്രീയ ബന്ദിയായി അംബറിലെ രാജാ ജയ് സിങ് ഒന്നാമനോടൊപ്പം ജീവിക്കാൻ സാംബാജി അയക്കപ്പെട്ടു.
ഈ കരാറിന്റെ ഫലമായി, സാംബാജി ഒരു മുഗൾ മാൻസാബ്ദാർ ആയി മാറി.
1666 മേയ് 12-ന് മുഗൾ ചക്രവർത്തി ഔറംഗസേബിന്റെ രാജസദസ്സിൽ അദ്ദേഹവും അദ്ദേഹത്തിന്റെ പിതാവ് ശിവജിയും ഹാജരായി.
ഔറംഗസേബ് രണ്ടുപേരെയും വീട്ടുതടങ്കലിലാക്കിയെങ്കിലും 1666 ജൂലൈ 22-ന് അവർ അവിടെനിന്നു രക്ഷപെട്ടു.
എന്നിരുന്നാലും രണ്ടുകൂട്ടരും അനുരഞ്‌ജനത്തിലെത്തുകയും 1666 മുതൽ 1670 വരെയുള്ള കാലഘട്ടത്തിൽ ഉഭയകക്ഷി ബന്ധം നിലനിൽക്കുകയും ചെയ്തിരുന്നു.
ഈ കാലഘട്ടത്തിൽ ശിവാജിയും സംബാജിയും മഗളരോടൊപ്പംചേർന്ന് ബിജാപ്പൂരിന്റെ സുൽത്താനേറ്റിനെതിരെ യുദ്ധം ചെയ്തിരുന്നു.
ഒരു രാഷ്ട്രീയ സഖ്യത്തിന്റെ ഭാഗമായി സാംബാജി ജിവുബായിയെ വിവാഹം കഴിക്കുകയും മറാത്താ ആചാരപ്രകാരം യേസുബായി എന്ന നാമം സ്വീകരിക്കുകയും ചെയ്തു.
മുൻ ആശ്രയദാതാവും ഒരു ശക്തനായ ദേശ്മുഖ് അധികാരിയുമായിരുന്ന റാവു റാണ സൂര്യാജിറാവു സർവേയാൽ പരാജിതനാക്കപ്പെട്ട് ശിവജിയുടെ ആശ്രിതനായെത്തിയ പിലാജിറാവു ഷിർക്കേയുടെ പുത്രിയായിരുന്നു ജിവുബായി.
അങ്ങനെ ഈ വിവാഹം കൊങ്കൺ തീരം വരെ ശിവജിക്ക് പ്രാപ്യമാകുന്നതിനു സഹായകമായി.
യേസുബായി ആദ്യം ഭവാനി ബായി എന്ന മകൾക്കും പിന്നീട് ഷാഹു എന്ന പുത്രനും ജന്മം നൽകി.
വീട്ടുതടങ്കലും കൂറുമാറ്റവും
സാംബാജിയുടെ പെരുമാറ്റം, ഉത്തരവാദിത്തമില്ലായ്മ ഉൾപ്പെടെയുള്ള ആരോപണങ്ങൾ, വിഷയാസക്തി എന്നിവ 1678 ൽ പനാല കോട്ടയിൽ തന്റെ മകനെ തടവിലാക്കാൻ ശിവജിയെ പ്രേരിപ്പിച്ചു.
ഇതിലൂടെ ഒരു നിയന്ത്രണം സാധ്യമാണെന്ന് അദ്ദേഹം ചിന്തിച്ചു.
സാമ്പാജി തന്റെ ഭാര്യയുമൊത്ത് ഈ കോട്ടയിൽ നിന്നും രക്ഷപെടുകയും 1678 ഡിസംബറിൽ മുഗളൻമാരുടെയുടുത്ത് അഭയം പ്രാപിക്കുകയും ചെയ്തു.
എന്നാൽ പിന്നീട് ഒരു വർഷത്തിനുശേഷം തന്നെ അറസ്റ്റു ചെയ്ത് ഡൽഹിയിലേയ്ക്കു് അയക്കാനുള്ള മുഗൾ വൈസ്രോയി ദിലീർ ഖാന്റെ ഒരു പദ്ധതിയെക്കുറിച്ച് മനസ്സിലാക്കിയ അദ്ദേഹം കുടുംബത്തിലേയ്ക്കു തിരിച്ചുപോയി.
തിരിച്ചെത്തിയ സാമ്പാജി  പശ്ചാതാപമില്ലാത്തതിനാൽ പനാല കോട്ടയിൽ ശക്തമായ നിരീക്ഷണത്തിൽ പാർപ്പിക്കപ്പെട്ടു.
വിനയെച്ചം
വാക്യത്തിൽ മറ്റ് ക്രിയകൾക്കോ നാമങ്ങൾക്കോ വിശേഷണമായി അപ്രധാനമായി നിൽക്കുന്ന ക്രിയകൾക്ക് മലയാള വ്യാകരണത്തിൽ പറ്റുവിന എന്നു പറയുന്നു.
പറ്റുവിനയെ വിനയെച്ചം , ' പേരെച്ചം ' എന്നിങ്ങനെ രണ്ടായി തിരിക്കാം.
ഉദാഹരണം - സോമൻ ജോലി ചെയ്ത് ക്ഷീണിച്ചു.
അവൻ കസേരയിൽ ചാരിയിരുന്നു.
ഇവിടെ ചെയ്തു, ചാരി എന്നീ ക്രിയാരൂപങ്ങൾ ക്ഷീണിച്ചു, ഇരുന്നു എന്നീ വിനകളെ ആശ്രയിക്കുന്നതിനാൽ വിനയെച്ചങ്ങളാകുന്നു.
വിനയെച്ചങ്ങളെ മുൻവിനയെച്ചം , പിൻവിനയെച്ചം , നടുവിനയെച്ചം , തൻവിനയെച്ചം, പാക്ഷിക വിനയെച്ചം എന്നിങ്ങനെ അഞ്ചായി തിരിക്കാം മുൻവിനയെച്ചം
പൂർണ്ണക്രിയക്ക് മുമ്പ് നടക്കുന്ന അപൂർണ്ണക്രിയയാണ് മുൻവിനയെച്ചം.
ഇതിന് പ്രത്യയമൊന്നും ചേർക്കേണ്ടതില്ല.
ഓടിക്കയറി, ചാടിപ്പോയി എന്നിവ ഉദാഹരണം.
പിൻവിനയെച്ചം
പൂർണ്ണക്രിയക്ക് പിമ്പ് നടക്കേണ്ട അപൂർണ്ണക്രിയയാണ് പിൻവിനയെച്ചം.
ആൻ ആണ് ഇതിനുള്ള പ്രത്യയം.
ധാതുവിനോട് നേരിട്ടോ ഭാവികാലരൂപത്തോടോ ആൻ പ്രത്യയം ചേർക്കാം.
ഉദാഹരണം:പഠിക്കാൻ ഇരുന്നു, കളിക്കാൻ പോയി, പാടാൻ പറഞ്ഞു.
നടുവിനയെച്ചം
കാലം,പ്രകാരം, പുരുഷൻ ഇത്യാദി ഉപാധികളൊന്നുമില്ലാതെ കേവലമായ ക്രിയയെയാണ് നടുവിനയെച്ചം കുറിക്കുന്നത്.
ക, അ, ഉക എന്നിവയാണ് പ്രത്യയങ്ങൾ.
ഉക എല്ലാ ധാതുക്കളോടും ചേർക്കാം.
എന്നാൽ അ, ക എന്നിവ എല്ലാ ധാതുക്കളോടും ചേർക്കാറില്ല.
പറ, പറക, പറയുക എന്നിവയാണ് നടുവിനയെച്ച രൂപങ്ങൾ.
തൻവിനയെച്ചം
പൂർണ്ണക്രിയ നടന്നുകൊണ്ടിരിക്കുമ്പോൾ തന്നെ നടക്കുന്ന അപൂർണ്ണക്രിയയാണ് തൻവിനയെച്ചം.
എ, അവേ എന്നിവയാണ് പ്രത്യയങ്ങൾ.
ചെയ്യെ , ചെയ്യവേ എന്നിവ ഉദാഹരണം.
എകാരം ദീർഘമായും പ്രയോഗിക്കാറുണ്ട്.
പാക്ഷിക വിനയെച്ചം
പൂർണ്ണക്രിയ നടക്കണമെങ്കിൽ നടക്കേണ്ട അപൂർണ്ണക്രിയയാണ് പാക്ഷിക വിനയെച്ചം.
ആൽ, ഇൽ, ആകിൽ, എങ്കിൽ എന്നിവയാണ് പ്രത്യയങ്ങൾ.
നേമം തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Nemom_railway_station കന്യാകുമാരി - തിരുവനന്തപുരം തീവണ്ടി പാത കൊച്ചുവേളി പേട്ട തിരുവനന്തപുരം നേമം ബാലരാമപുരം നെയ്യാറ്റിൻകര അമരവിള ധനുവച്ചപുരം പാറശ്ശാല അതിർത്തി കുഴിത്തുറ പടിഞ്ഞാറ് കുഴിത്തുറ പള്ളിയാടി ഇരണിയൽ വീരാണിയാളൂർ നാഗ്ർകൊവിൽ ടൗൺ നാഗർകോവിൽ ശുചീന്ദ്രം അഗസ്തീശ്വരം താമരക്കുളം കന്യാകുമാരി
തിരുവനന്തപുരം നഗരത്തിന്റെ തെക്കേയറ്റത്തായി നേമം എന്ന സ്ഥലത്ത് സ്ഥിതിചെയ്യുന്ന പ്രധാനപ്പെട്ട ഒരു തീവണ്ടി നിലയമാണ് തിരുവനന്തപുരം നോർത്ത് തീവണ്ടി നിലയം .
ഇവിടെ തീവണ്ടി നിയന്ത്രണ കേന്ദ്രവും റ്റെർമിനലും സ്ഥാപിക്കാൻ പദ്ധതിയുണ്ട്.
അതിനുവേണ്ടിയുള്ള നിർമാണ പ്രവർത്തനങ്ങൾ നടന്നു കൊണ്ടിരിക്കുന്നു.
നിലവിൽ ഹ്രസ്വദൂര പാസൻജർ, മെമു ട്രെയിനുകൾ മാത്രമാണ് ഇവിടെ നിർത്തുന്നത്.
കമണ്ഡലു മരം ഇംഗ്ലീഷ് വിലാസം https://ml.wikipedia.org/wiki/Crescentia_cujete
കമണ്ഡലു മരം ഒരുതരം സപുഷ്പിയാണ് .
അമേരിക്കയാണ് ഇതിന്റെ സ്വദേശം.
നല്ല കട്ടിയുള്ള പുറത്തോടാണ് ഇതിന്റെ കായ്കൾക്ക്.
അതുകാരണം പണ്ട് ഭാരതത്തിൽ ഇതിന്റെ കായ്കളുടെ ഉള്ളു ചുരണ്ടി കളഞ്ഞ് കമണ്ഡലു നിർമ്മിക്കാൻ ഉപയോഗിച്ചിരുന്നതായി പറയുന്നു.
അതിനാലാണ്  കമണ്ഡലു മരം എന്ന പേര് ഈ വൃക്ഷത്തിന്‌ കിട്ടിയത്.
ഉഷ്ണമേഖലാ പ്രദേശങ്ങളിൽ കണ്ടുവരുന്ന ഈ മരം 25 മുതൽ 40 അടിവരെ ഉയരത്തിൽ വളരാറുണ്ട്.
കമണ്ഡലുവിലെ വെള്ളത്തിന് ഔഷധ ഗുണമുണ്ടെന്നൊരു വിശ്വാസമുണ്ട്.
Calabash Tree എന്നാണ് പൊതുവേ ഇംഗ്ലീഷിൽ അറിയപ്പെടുന്നത്.
തമിഴ് ഇതിനെ തിരുവോട്ടുകായ്( திருவோட்டுக்காய் ) എന്നു പറയുന്നു.
ചിത്രശാല മരം ഇലകൾ കായ ആധുനിക കമണ്ഡലു കായ്.
ചിത്രം വലുതാക്കിയാൽ കായുടെ മുകളിൽ പൂവും കാണാം അവലംബം http://indiabiodiversity.org/species/show/229336 http://www.stuartxchange.com/Cujete.html പുറത്തേക്കുള്ള കണ്ണികൾ http://www.mathrubhumi.com/agriculture/story-209174.html Archived 2011-08-30 at the Wayback Machine .
http://www.mathrubhumi.com/alappuzha/news/2181269-local_news-alappuzha.html Archived 2013-03-19 at the Wayback Machine .
വിക്കിസ്പീഷിസിൽ Crescentia cujete എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Crescentia cujete എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹൈപ്പർആൻഡ്രോജെനിസം ഇംഗ്ലീഷ് വിലാസം https://ml.wikipedia.org/wiki/Hyperandrogenism
ഉയർന്ന അളവിൽ ആൻഡ്രോജൻ കാണപ്പെടുന്ന ഒരു മെഡിക്കൽ അവസ്ഥയാണ് ഹൈപ്പർആൻഡ്രോജെനിസം .
പുരുഷന്മാരേക്കാൾ സ്ത്രീകളിൽ ഇത് സാധാരണമാണ്.
ഹൈപ്പർആൻഡ്രോജെനിസത്തിന്റെ ലക്ഷണങ്ങളിൽ അപൂർവ്വമോ അല്ലാതെയോ മുഖക്കുരു, സെബോറിയ (വീർത്ത ചർമ്മം), കഷണ്ടി , തലയോട്ടിയിലെ മുടി കൊഴിച്ചിൽ, ശരീരത്തിലോ അല്ലെങ്കിൽ മുഖത്തെ  മുടി വർദ്ധനവ് എന്നിവ ഉൾപ്പെടാം.
സങ്കീർണതകളിൽ ഉയർന്ന രക്തത്തിലെ കൊളസ്ട്രോളും പ്രമേഹവും ഉൾപ്പെട്ടേക്കാം.
പ്രത്യുൽപാദന പ്രായത്തിലെ സ്ത്രീകളിൽ ഏകദേശം 5% സ്ത്രീകളിൽ ഇത് സംഭവിക്കുന്നു.
പോളിസിസ്റ്റിക് ഓവറി സിൻഡ്രോം 70% ഹൈപ്പർആൻഡ്രോജെനിസം കേസുകളിൽ കണക്കാക്കുന്നു.
അഡ്രീനൽ ഹൈപ്പർപ്ലാസിയ, ഹിർസുട്ടിസം, ഇൻസുലിൻ റെസിസ്റ്റൻസ്, ഹൈപ്പർപ്രാക്റ്റിനെമിയ, കുഷിംഗ് രോഗം, ചിലതരം ക്യാൻസറുകൾ, ചില മരുന്നുകൾ എന്നിവയാണ് മറ്റ് കാരണങ്ങൾ.
രോഗനിർണയത്തിൽ ടെസ്റ്റോസ്റ്റിറോൺ, 17-ഹൈഡ്രോക്സിപ്രോഗെസ്റ്ററോൺ, പ്രോലാക്റ്റിൻ, എന്നിവയ്ക്കുള്ള രക്തപരിശോധന പെൽവിക് അൾട്രാസൗണ്ടു എന്നിവ രോഗനിർണയത്തിൽ ഉൾപ്പെടുന്നു.
ഹൈപ്പർആൻഡ്രോജെനിസത്തിന്റെ ലക്ഷണങ്ങൾ ജനന നിയന്ത്രണ ഗുളികകൾ അല്ലെങ്കിൽ സൈപ്രോട്ടറോൺ അസറ്റേറ്റ് അല്ലെങ്കിൽ സ്പിറോനോലക്റ്റോൺ പോലുള്ള ആന്റിആൻഡ്രോജൻ ഉപയോഗിച്ച് ചികിത്സിക്കാം.
മറ്റ്  നടപടികളിൽ മുടി നീക്കം ചെയ്യാനുള്ള സാങ്കേതികതകൾ  ഉൾപ്പെടാം.
ഈ അവസ്ഥയെക്കുറിച്ചുള്ള ആദ്യകാല വിവരണം ഹിപ്പോക്രാറ്റസിൻറെതാണ്.
2011 ൽ, ഇന്റർനാഷണൽ അസോസിയേഷൻ ഓഫ് അത്ലറ്റിക്സ് ഫെഡറേഷനും (ഇപ്പോൾ ലോക അത്ലറ്റിക്സ്), ഐഒസിയും (ഇന്റർനാഷണൽ ഒളിമ്പിക് കമ്മിറ്റി) ഹൈപ്പർആൻഡ്രോജനിസത്തിലൂടെയോ അല്ലെങ്കിൽ ലൈംഗിക വികാസത്തിലെ വ്യത്യാസത്തിന്റെ ഫലമായോ (ഡിഎസ്ഡി) ഉയർന്ന ടെസ്റ്റോസ്റ്റിറോൺ ഉള്ള വനിതാ അത്‌ലറ്റുകളുടെ യോഗ്യത പരിമിതപ്പെടുത്തുന്ന പ്രസ്താവനകൾ പുറത്തിറക്കി.
സുന്ദർബൻ ഇംഗ്ലീഷ് വിലാസം https://ml.wikipedia.org/wiki/Sundarbans
ലോകത്തിലെ ഏറ്റവും വലിയ കണ്ടൽ‌വനമാണ്‌ സുന്ദർബൻ ഡെൽറ്റ അഥവാ സുന്ദർ‌വനങ്ങൾ ( ബംഗാളി : সুন্দরবন സുന്ദർബൊൻ ).
സുന്ദരി എന്നു പ്രസിദ്ധമായ ഒരിനം കണ്ടൽ വനങ്ങൾ വളരുന്നതിനാലാണ്‌ സുന്ദർ വനങ്ങൾ എന്ന പേരു ലഭിച്ചത്.
കണ്ടൽക്കാടുകളിൽ കടുവകളെ കാണാൻ കഴിയുന്ന ലോകത്തിലെ ഏക പ്രദേശമാണ് സുന്ദർബൻ.
2001ൽ യുനെസ്കോയുടെ മനുഷ്യനും ജൈവ വൈവിദ്ധ്യവും( മാൻ ആന്റ് ബയൊസ്ഫിയർ പ്രോഗ്രാം) എന്ന പദ്ധതിയുടെ ഭാഗമായുള്ള ഇന്ത്യയിലെ അഞ്ചാമത്തെ ബയോസ്ഫിയർ റിസർവായി പ്രഖ്യാപിച്ചു.
ബംഗാളിഭാഷയിൽ സുന്ദർബൻ എന്ന വാക്കിന്റെ അർഥം ഭംഗിയുള്ള വനം എന്നാണ്. 'സുന്ദർ' എന്നാൽ ഭംഗി, 'ബൻ' എന്നാൽ വനം.
എന്നാൽ ചില അഭിപ്രായങ്ങൾ സൂചിപ്പിക്കുന്നത് ഈ വാക് ശമുദ്രബൻ, ശോമുദ്രോബൻ (കടൽവനം) അഥവാ ചന്ദ്രബൊന്ദെ (ഒരു പ്രാചീന ആദിവാസി കുടുംബം) എന്ന വാക്കിൽ നിന്നും വന്നതാണ്‌.
പത്മ, ബ്രഹ്മപുത്ര, മേഘ്ന എന്നീ നദികളുടെ സംഗമപ്രദേശത്തിലാണ് സുന്ദർബൻ കണ്ടൽ കാടുകൾ സ്ഥിതി ചെയ്യുന്നത്.
10000 ചതുരശ്ര കിലോമീറ്ററിലായി ഈ വനം വ്യാപിച്ചുകിടക്കുന്നു.
അതിൽ 6000 ചതുരശ്ര കിലോമീറ്ററോളം ബംഗ്ലാദേശിലാണ് സ്ഥിതിചെയ്യുന്നത്.
അതിലൂടെ അനേകം നദികളും അരുവികളും കടന്നു പോകുന്നത് കൊണ്ട് അതിന്റെ എല്ലാ മുക്കിലും മൂലയിലും ബോട്ട് സേവനം ലഭ്യമാണ്.
സുന്ദർബൻ ടൈഗർ റിസർവ് പ്രദേശത്തിന് 2585 ച.
മീ വിസ്തീർണമുണ്ട്.
1764-ൽ ഈ സ്ഥലം ആദ്യമായി അളന്നുതിട്ടപ്പെടുത്തിയത് മുഗൾ ചക്രവർത്തിമാരുടെകാലത്ത്, അന്നത്തെ സർവേയർ ജനറലാണ്.
പിന്നീട് 1875-ൽ ഈ സ്ഥലം ഒരു സംരക്ഷിതവനമേഖലയായി പ്രഖ്യാപിക്കുകയുണ്ടായി.
സുന്ദർബൻ വംശഭീഷണിനേരിടുന്ന വിശിഷ്ടമായ ബംഗാൾ കടുവയുടെ വാസസ്ഥലമാണ്.
ജന്തുവൈവിധ്യത്തിനു പേരെടുത്തതാണ് ഈ വനം.
അനേകം പ്രാദേശികയിനത്തിൽ പെട്ട പക്ഷികളും ചെടികളും വന്യമൃഗങ്ങളും ഇവിടെ കാണപ്പെടുന്നു.
300-ൽപരം ഇനം മരങ്ങളും ഔഷധ സസ്യങ്ങളും 425-ഓളം ഇനം വന്യജീവികളെയും ഇവിടെകണ്ടുവരുന്നു.
Sun in Sunderbans കാലാവസ്ഥവ്യതിയാനം
ലണ്ടൻ സുവോളജിക്കൽ സൊസൈറ്റി നടത്തിയ ഗവേഷണപ്രകാരം എല്ലാ വർഷവും കാലാവസ്ഥവ്യതിയാനം മൂലം ഏകദേശം 200മീറ്ററോളം  വനം നശിക്കുന്നുണ്ട്.
വർദ്ധിച്ചുവരുന്ന ലവണത്വം കാരണം സുന്ദരി കണ്ടൽമരങ്ങൾക്ക് വംശനാശം നേരിടുന്നുണ്ട്.
കഴിഞ്ഞ മൂന്നു പതിറ്റാണ്ടിനകം താപനില 1.5 ഡിഗ്രിസെൽഷ്യസ് ഉയർന്നതായി പഠനങ്ങൾ വ്യക്തമാക്കുന്നു.
ഇതുകാരണം, ജലത്തിലെ ഓക്സിജന്റെ അളവ് കുറയുകയും pH അളവ് കൂടുകയും ചെയ്യുന്നു.
കൊൽക്കത്ത യൂനിവേഴ്‌സിറ്റി ശാസ്ത്രജഞന്മാർ  2020-നകം സാഗർ ഐലന്റിലെ 15% ഭൂമി നഷ്ടപ്പെടും എന്ന് പ്രവചിച്ചതായികാണുന്നു.
ബംഗ്ലാദേശ് വനം വകുപ്പ് ഫെബ്രുവരി 2005-ൽ ആരംഭിച്ച സംരംഭവും സുന്ദർബൻ ടൈഗർ പ്രൊജക്റ്റ്‌ ഇന്ത്യ 1973-ൽ തുടങ്ങിയ പദ്ധതിയായ പ്രൊജക്റ്റ്‌ ടൈഗർ എന്നതും സുന്ദർബനിലെ കടുവകളെ സംരക്ഷിക്കുവാൻ വേണ്ടി നടപ്പിലാക്കിയ പദ്ധതികളാണ്.
നൂറ്റാണ്ടുകളായി ഇവിടത്തെ ഫലഭൂയിഷ്ടമായ മണ്ണിൽ പലതരം കൃഷികളും ചെയ്തുവരുന്നു.
പ്രകൃതിയെ ചുഴലിക്കാറ്റുപോലെയുള്ള വൻവിപത്തുകളിൽനിന്ന് സുന്ദർബൻ രക്ഷപ്പെടുത്തുന്നു.
കൂടാതെ ഖൽന, മൊഗ്ല തുടങ്ങിയ പട്ടണപ്രദേശങ്ങളെ വെള്ളപ്പൊക്കത്തിൽനിന്ന് തടഞ്ഞു നിർത്തുകയും ചെയ്യുന്നു.
ഇന്ത്യയിലെ മറ്റ് ജൈവ വൈവിധ്യമണ്ഡലങ്ങൾ നീലഗിരി ബയോസ്ഫിയർ റിസർവ് ( 2001 ) ഗൾഫ് ഓഫ് മാന്നാർ (2001) നന്ദാദേവി ( 2004 ) നോക്രെക് ( 2009 ) പാച്മാഡി (2009) സിമിലിപാൽ (2009) ഇതും കാണുക
സുന്ദർബൻ ദേശീയോദ്യാനം പുറത്തേയ്ക്കുള്ള കണ്ണികൾ Sundarban , Biosphere Reserve Information, UNESCO
↑ ↑ Sundarbans Tiger Project Archived 2008-05-20 at the Wayback Machine .
Sundarbantigerproject.info.
Retrieved 6 May 2012.
↑ ↑ ↑ {{ cite web }} : | archive-date= requires | archive-url= ( help ) CS1 maint: multiple names: authors list ( link )
ഞെരളത്ത് രാമപ്പൊതുവാൾ ഇംഗ്ലീഷ് വിലാസം https://ml.wikipedia.org/wiki/Njeralath_Rama_Pothuval
പ്രശസ്തനായ ഒരു അഷ്ടപദി / സോപാന സംഗീത കലാകാരനായിരുന്നു ഞെരളത്ത് രാമപ്പൊതുവാൾ ( ഫെബ്രുവരി 16 , 1916 - ഓഗസ്റ്റ് 13 , 1996 ) .
പാലക്കാട് ജില്ലയിലെ അലനല്ലൂർ ഗ്രാമപഞ്ചായത്തിൽ പെട്ട ഞെരളത്ത് ഗ്രാമമാണ് ആണ്‌ ഇദ്ദേഹത്തിന്റെ ജന്മദേശം.
സോപാന സംഗീതത്തിന്റെ കുലപതി ആയി ഞെരളത്ത് വിലയിരുത്തപ്പെടുന്നു.
കേരളത്തിലെ ക്ഷേത്രങ്ങളിൽ അനുഷ്ഠാനങ്ങളുടെ ഭാഗമായി അവതരിപ്പിച്ചു വന്ന സോപാനസംഗീതത്തെ ജനകീയവത്കരിച്ചത് ഞെരളത്ത് രാമപ്പൊതുവാളാണ്.
ക്ഷേത്രങ്ങളിൽ ഭജനമോ പ്രാർത്ഥനയോ ആയി അവതരിപ്പിക്കപ്പെട്ടു വന്ന സോപാനസംഗീതത്തിന് 'ജനഹിത സോപാനം' എന്ന ജനകീയ രൂപം അദ്ദേഹം ആവിഷ്കരിച്ചു. 'ദൈവം സർവ്വവ്യാപിയാണ്' എന്ന ആശയം ഉപയോഗിച്ചാണ് അദ്ദേഹം സോപാനസംഗീതത്തെ ക്ഷേത്രത്തിനു പുറത്തേക്കെത്തിക്കുന്നതിനു വേണ്ടി യത്നിച്ചത്.
അരവിന്ദൻ സം‌വിധാനം ചെയ്ത തമ്പ് , ജോൺ എബ്രഹാം സം‌വിധാനം ചെയ്ത അമ്മ അറിയാൻ , ഗുരുവായൂർ മാഹാത്മ്യം തുടങ്ങിയ ചിത്രങ്ങളിൽ ഞെരളത്ത് അഭിനയിച്ചിട്ടുണ്ട്.
ഞെരളത്തിന്റെ ആത്മകഥ സോപാനം എന്ന പേരിൽ പുറത്തിറങ്ങിയിട്ടുണ്ട്.
രാമപ്പൊതുവാളിന്റെ മകൻ ഞെരളത്ത് ഹരിഗോവിന്ദൻ കേരളത്തിലെ അറിയപ്പെടുന്ന ഒരു സോപാനസംഗീതജ്ഞനാണ്.
മങ്കട രവിവർമ്മ ഞെരളത്തിനെക്കുറിച്ച് ഒരു ഹ്രസ്വചിത്രം നിർമ്മിച്ചിട്ടുണ്ട്.
പാലക്കാടു ജില്ലയിലെ മണ്ണാർക്കാട് താലൂക്കിൽ അലനല്ലൂരിനടുത്ത് ഞെരളത്തുപൊതുവാട്ടിൽ ജാനകി പൊതുവാൾസ്യാരുടെയും കൂടല്ലൂർ കുറിഞ്ഞിക്കാവിൽ മാരാത്ത് ശങ്കുണ്ണി മാരാരുടയും മകനായി 1916 ഫെബ്രുവരി 16-ന് കുംഭമാസത്തിലെ പൂയം നക്ഷത്രത്തിൽ ജനിച്ചു.
ഭീമനാട് യു.പി. സ്കൂളിൽ നാലം ക്ലാസ് വരെ മാത്രം പഠിച്ച രാമപ്പൊതുവാളിന്റെ ക്ഷേത്രസംഗീതത്തിലെ ആദ്യഗുരു അമ്മ തന്നെയായിരുന്നു.
പിന്നീട് വലിയമ്മാവൻ കരുണാകരപ്പൊതുവാൾ, പരപ്പനാട്ട് രാമക്കുറുപ്പ്, അരൂർ മാധവൻ നായർ, ചെമ്പൈ വൈദ്യനാഥ ഭാഗവതർ എന്നിവരുടെ കീഴിലും സംഗീതം അഭ്യസിച്ചു.
1956-ൽ 40-ആം വയസ്സിലാണ് അദ്ദേഹം വിവാഹം കഴിച്ചത്.
ലക്ഷ്മിക്കുട്ടി അമ്മയായിരുന്നു അദ്ദേഹത്തിന്റെ ഭാര്യ.
പിന്നീട് ഏഴുമക്കൾ അവർക്കുണ്ടായി - അഞ്ച് ആൺകുട്ടികളും രണ്ട് പെൺകുട്ടികളും.
ഇവരിൽ ആറാമത്തെ സന്തതിയാണ് ഞെരളത്ത് ഹരിഗോവിന്ദൻ.
വിവാഹശേഷമാണ് അദ്ദേഹം താമസം അങ്ങാടിപ്പുറത്തേയ്ക്ക് മാറ്റിയത്.
അങ്ങാടിപ്പുറത്തെ പ്രസിദ്ധമായ തിരുമാന്ധാംകുന്ന് ക്ഷേത്രത്തിൽ നിത്യേന സോപാനസംഗീതം അവതരിപ്പിച്ച് അദ്ദേഹം ശ്രദ്ധേയനായി.
വാർദ്ധക്യസഹജമായ അവശതകൾക്കിടയിലും സ്ഥിരമായി പരിപാടികൾ അവതരിപ്പിച്ചുവന്ന ഞെരളത്ത്, 1996 ആഗസ്റ്റ് 13-ന് 80-ആം വയസ്സിൽ പെരിന്തൽമണ്ണയിലെ മൗലാനാ ആശുപത്രിയിൽ വച്ച് ഹൃദയാഘാതത്തെത്തുടർന്ന് അന്തരിച്ചു.
അദ്ദേഹത്തിന്റെ ഓർമ്മയ്ക്കായി തിരുമാന്ധാംകുന്ന് ക്ഷേത്രത്തിൽ എല്ലാ വർഷവും ഫെബ്രുവരി 16 മുതൽ അഞ്ചുദിവസം ഞെരളത്ത് സംഗീതോത്സവം നടത്തിവരുന്നുണ്ട്.
ഞെരളത്തിന്റെ ഗുരുനാഥനായിരുന്ന ചെമ്പൈ വൈദ്യനാഥ ഭാഗവതരുടെ പേരിൽ ഗുരുവായൂർ ക്ഷേത്രത്തിൽ നടക്കുന്ന സംഗീതോത്സവത്തിന്റെ അതേ മാതൃകയിലാണ് ഇതും നടക്കുന്നത്.
പുരസ്കാരങ്ങൾ കേരള സംഗീത നാടക അക്കാദമി അവാർഡ് (1981) കേന്ദ്ര സംഗീത നാടക അക്കാദമി അവാർഡ് (1985) മഹാരാഷ്ട്രാ സർക്കാർ സാംസ്കാരിക വകുപ്പ് അവാർഡ് (1985) കലാമണ്ഡലം കീർത്തി ശംഖ് (1985) കലാമണ്ഡലം ഫെലോഷിപ്പ് (1990) മാരാർ ക്ഷേമസഭ കലാചാര്യ പുരസ്കാരം (1990) ഗുരുവായൂരപ്പൻ സമ്മാനം (1994) തൃത്താല കേശവപ്പൊതുവാൾ സ്മാരക പുരസ്കാരം (1996) പ്രവാസി ബഷീർ പുരസ്കാരം (1996) അവലംബം ↑ ↑ മാതൃഭൂമി കലണ്ടർ 1 2 3 4 {{ cite web }} : Check date values in: | accessdate= ( help )
ജനാർദ്ദനൻ നെടുങ്ങാടി ഇംഗ്ലീഷ് വിലാസം https://ml.wikipedia.org/wiki/Janardhanan_nedungadi
ഗുരുവായൂർ ക്ഷേത്രത്തിലെ സോപാനസംഗീതജ്ഞനായിരുന്നു ജനാർദ്ദനൻ നെടുങ്ങാടി (ജീവിതകാലം: 25 ജൂലൈ 1928 - 21 ആഗസ്റ്റ് 2019).
ഗുരുവായൂർ ക്ഷേത്രത്തിൽ വർഷങ്ങളായി ഏപ്രിൽ 5-ന് സംഗീതോത്സവമായി നടത്തിയിരുന്ന ‘ജയദേവഗീത മേള’യുടെ സംഘാടകനായിരുന്നു.
കേന്ദ്രസംഗീത നാടക അക്കാദമി പുരസ്കാരവും കേരള സംഗീത നാടക അക്കാദമി പുരസ്കാരവും നേടിയിട്ടുണ്ട്.
അദ്ദേഹത്തിന്റെ ഓർമ്മയ്ക്കായി 2022 മുതൽ ഗുരുവായൂർ ദേവസ്വം ജനാർദ്ദനൻ നെടുങ്ങാടി സംഗീതോത്സവം നടത്തിവരുന്നു.
ചെമ്പൈ വൈദ്യനാഥ ഭാഗവതർക്കുശേഷം ഈ ബഹുമതി ലഭിയ്ക്കുന്ന ആദ്യ സംഗീതജ്ഞൻ നെടുങ്ങാടിയാണ്.
ചെർപ്പുളശ്ശേരിക്കടുത്തെ നെല്ലായ ഗ്രാമത്തിൽ 1928 ജൂലൈ 25-ന് ഉണ്ണിരാരിച്ചൻ തിരുമുൽപ്പാടിന്റെയും ദേവകി കോവിലമ്മയുടെയും മകനായാണ് ജനാർദ്ദനൻ നെടുങ്ങാടി ജനിച്ചത്.
പരേതയായ പത്മിനിയമ്മയാണ് അദ്ദേഹത്തിന്റെ പത്നി.
ഉണ്ണിക്കൃഷ്ണൻ, വാസുദേവൻ, രാധിക, തുളസി എന്നിവരാണ് അദ്ദേഹത്തിന്റെ മക്കൾ.
സോപാന ഗായകനായിരുന്ന പിതാവിനൊപ്പം സഹായിയായി 1952 മുതൽ നെടുങ്ങാടി പാടാൻ തുടങ്ങി.
66 വർഷം ഗുരുവായൂർ ക്ഷേത്രത്തിൽ  കൊട്ടിപ്പാടി സേവ നടത്തി.
23-ആം വയസ്സിൽ ഗുരുവായൂർ ദേവസ്വത്തിൽ വാദ്യകലാ അധ്യാപകനായി ജോലിയിൽ പ്രവേശിച്ചു.
1984-ൽ ദേവസ്വത്തിൽ നിന്ന് വിരമിച്ചു.
സോപാന സംഗീത രംഗത്ത് പാണിക് എന്ന ആലാപന ശൈലിയുടെ ഉപജ്ഞാതാവാണ്.
ഈ ശൈലി പിന്നീട് ഗുരുവായൂർ ശൈലി എന്ന പേരിലാണ് അറിയപ്പെട്ടത്.
വാർദ്ധക്യസഹജമായ അസുഖങ്ങളെത്തുടർന്ന് ദീർഘകാലം ചികിത്സയിലായിരുന്ന നെടുങ്ങാടി, 2019 ഓഗസ്റ്റ് 21-ന് കുന്നംകുളത്തെ മലങ്കര ആശുപത്രിയിൽ വച്ച് അന്തരിച്ചു.
91 വയസ്സായിരുന്നു അപ്പോൾ അദ്ദേഹത്തിന്.
ഗുരുവായൂർ ശൈലി
സോപാന സംഗീതത്തിൽ ഗമഗങ്ങളെ വേറിട്ട ശൈലിയിൽ അവതരിപ്പിക്കുന്നതിൽ അദ്ദേഹത്തിന് പ്രത്യേക സിദ്ധിയായുണ്ടായിരുന്നു.
ഭൂപാളം , ബിലഹരി , ശ്രീരാഗം തുടങ്ങിയ രാഗങ്ങളിൽ കീർത്തനങ്ങൾ പതികാലത്തിൽ ഭക്തിക്കും ശൃംഗാരത്തിനും പ്രാധാന്യം നൽകുന്ന ഗുരുവായൂർ ശൈലിയിലാണ് ആലപിച്ചിരുന്നത്.
കേരളമെമ്പാടുമായി സോപാന സംഗീതത്തിൽ നിരവധി ശിഷ്യർ ഇദ്ദേഹത്തിനുണ്ട്.
1969-ൽ ഡൽഹിയിൽ നടന്ന ദേശീയ സോപാന സംഗീത സമ്മേളനത്തിൽ പങ്കെടുത്തു.
1985-ൽ ദേവസ്വത്തിൽ നിന്നും ഔദ്യോഗികമായി വിരമിച്ചെങ്കിലും ഗുരുവായൂരപ്പന് മുന്നിൽ സോപാന സംഗീതാർച്ചന നടത്തുന്നത് തുടർന്നിരുന്നു.
ഗീതാഗോവിന്ദത്തിന് രാധാകൃഷ്ണപ്രേമം അഥവാ അഷ്ടപദി എന്ന വ്യഖ്യാനം പുരസ്കാരം കേന്ദ്രസംഗീത നാടക അക്കാദമി പുരസ്കാരം കേരള സംഗീത നാടക അക്കാദമി പുരസ്കാരം ഷട്കാല ഗോവിന്ദമാരാർ പുരസ്‌കാരം, ഗുരുവായൂർ ദേവസ്വത്തിന്റെ ശ്രീ ഗുരുവായൂരപ്പൻ പുരസ്‌കാരം അവലംബം ↑ https://localnews.manoramaonline.com/palakkad/local-news/2019/08/22/palakkad-janardanan.html ↑ https://www.twentyfournews.com/2019/08/21/janardhanan-nedungadi-passes-away.html
സത്യൻ മൊകേരി
കേരളത്തിൽ സി.പി.ഐ.യുടെ രാഷ്ട്രീയ പ്രവർത്തകനാണ് സത്യൻ മൊകേരി .
1987-2001 കാലഘട്ടത്തിൽ നാദാപുരം മണ്ഡലത്തിൽ നിന്നുള്ള നിയമസഭാ സാമാകികനായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2014 വയനാട് ലോകസഭാമണ്ഡലം എം.ഐ. ഷാനവാസ് കോൺഗ്രസ് (ഐ.) , യു.ഡി.എഫ് സത്യൻ മൊകേരി സി.പി.ഐ. , എൽ.ഡി.എഫ്. 1996 നാദാപുരം നിയമസഭാമണ്ഡലം സത്യൻ മൊകേരി സി.പി.ഐ. , എൽ.ഡി.എഫ് സി.കെ. അബു കോൺഗ്രസ് (ഐ.) , യു.ഡി.എഫ്. 1991 നാദാപുരം നിയമസഭാമണ്ഡലം സത്യൻ മൊകേരി സി.പി.ഐ. , എൽ.ഡി.എഫ് പി. ഷാദുലി മുസ്ലീം ലീഗ് , യു.ഡി.എഫ്. 1987 നാദാപുരം നിയമസഭാമണ്ഡലം സത്യൻ മൊകേരി സി.പി.ഐ. , എൽ.ഡി.എഫ് എൻ.പി. മൊയ്തീൻ കോൺഗ്രസ് (ഐ.) , യു.ഡി.എഫ്. അവലംബം
ഇന്റർനെറ്റിന്റെ ചരിത്രം ഇംഗ്ലീഷ് വിലാസം https://ml.wikipedia.org/wiki/History_of_the_Internet ഇന്റർനെറ്റ് An Opte Project visualization of routing paths through a portion of the Internet General Access Censorship Democracy Digital divide Digital rights Freedom of information Internet phenomena Net neutrality Privacy Sociology Usage Governance IGF NRO IANA ICANN IETF ISOC Information infrastructure Domain Name System Hypertext Transfer Protocol Internet exchange point Internet protocol suite Internet Protocol Transmission Control Protocol Internet service provider IP address Internet Message Access Protocol Simple Mail Transfer Protocol Services Blogs Microblogging Email Fax File sharing File transfer Games Instant messaging Podcasts Shopping Television Voice over IP World Wide Web search History History of the Internet Oldest domain names Pioneers Protocol Wars Guides Book Index Outline Internet കവാടം ക സ തി
കമ്പ്യൂട്ടർ ശൃംഖലകൾ നിർമ്മിക്കുന്നതിനും പരസ്പരം ബന്ധിപ്പിക്കുന്നതിനുമുള്ള ശാസ്ത്രജ്ഞരുടെയും എഞ്ചിനീയർമാരുടെയും ശ്രമങ്ങളിൽ നിന്നാണ് ഇന്റർനെറ്റിന്റെ ചരിത്രത്തിന്റെ ഉത്ഭവം.
ഇന്റർനെറ്റിലെ നെറ്റ്‌വർക്കുകളും ഉപകരണങ്ങളും തമ്മിൽ ആശയവിനിമയം നടത്താൻ ഉപയോഗിക്കുന്ന നിയമങ്ങളുടെ കൂട്ടമായ ഇന്റർനെറ്റ് പ്രോട്ടോക്കോൾ സ്യൂട്ട്, യുണൈറ്റഡ് സ്റ്റേറ്റ്സിലെ ഗവേഷണ-വികസനത്തിൽ നിന്ന് ഉരുത്തിരിഞ്ഞു, അന്താരാഷ്ട്ര സഹകരണത്തോടെ, പ്രത്യേകിച്ച് യുണൈറ്റഡ് കിംഗ്ഡത്തിലെയും ഫ്രാൻസിലെയും ഗവേഷകരുമായി.
1950-കളുടെ അവസാനത്തിൽ, കമ്പ്യൂട്ടർ സയൻസ് ഉപയോക്താക്കൾക്കിടയിൽ ടൈം ഷെയറിംഗ് എന്ന ആശയം പര്യവേക്ഷണം ചെയ്യുന്ന ഒരു വളരുന്ന മേഖലയായിരുന്നു.
ഡിഒഡി(DoD)-യുടെ ആർപാ(ARPA)-യിലെ ജെ.സി.ആർ. ലിക്‌ലൈഡർ (J. C. R. Licklider), ഒരു സാർവത്രിക ശൃംഖല വിഭാവനം ചെയ്തു, ഇത് വൈഡ് ഏരിയ നെറ്റ്‌വർക്കുകളിൽ പരസ്പര ബന്ധിതമായ കമ്പ്യൂട്ടറുകൾ എന്ന ആശയത്തിന്റെ വികാസത്തിലേക്ക് നയിച്ചു.
ഇത് ആഗോളതലത്തിൽ ഉപയോക്താക്കളെ ബന്ധിപ്പിക്കുന്ന ഇന്റർനെറ്റിന് അടിത്തറയിട്ടു.
1960-കളുടെ തുടക്കത്തിൽ, യുണൈറ്റഡ് സ്റ്റേറ്റ്സ് ഡിപ്പാർട്ട്മെന്റ് ഓഫ് ഡിഫൻസ് അഡ്വാൻസ്ഡ് റിസർച്ച് പ്രോജക്ട്സ് ഏജൻസി (ARPA) നൂതന ആശയവിനിമയ സാങ്കേതികവിദ്യകൾ പര്യവേക്ഷണം ചെയ്യുന്നതിനായി ഇൻഫർമേഷൻ പ്രോസസ്സിംഗ് ടെക്നിക്സ് ഓഫീസ് (IPTO) സ്ഥാപിച്ചു.
ഏതാണ്ട് അതേ സമയം, റാൻഡ്(RAND) കോർപ്പറേഷനിലെ പോൾ ബാരൻ മെസ്സേജ് ബ്ലോക്കുകൾ ഉപയോഗിച്ച് ഒരു ഡിസ്ട്രിബ്യുട്ടഡ് നെറ്റ്വർക്കിനെക്കുറിച്ച് പറഞ്ഞു, 1965-ൽ നാഷണൽ ഫിസിക്കൽ ലബോറട്ടറിയിലെ ഡൊണാൾഡ് ഡേവിസ് പാക്കറ്റ് സ്വിച്ചിംഗ് എന്ന ആശയം അവതരിപ്പിച്ചു.
ഈ സ്വതന്ത്ര സംഭവവികാസങ്ങൾ ഇന്റർനെറ്റ് സൃഷ്ടിക്കുന്നതിനുള്ള അടിത്തറ പാകി.
ബാരന്റെയും ഡേവിസിന്റെയും ആശയങ്ങൾ ആശയവിനിമയത്തെയും വിവര വിനിമയത്തെയും മാറ്റിമറിച്ച ഒരു ആഗോള ശൃംഖലയുടെ രൂപീകരണത്തിന് ആത്യന്തികമായി സംഭാവന നൽകി.